Hunedoara Timișană

Hunedoara Timișană [hunedŭara timiŝanə] (hungare: Németságipuszta) estas vilaĝo en la rumana distrikto Arad. Ĝi apartenas al la komunumo Șagu.

 Historio 
Ĝia unua dokumenta mencio estas el 1925, kiam ĝi estis fondita de koloniantoj venintaj el dudeko da vilaĝoj en distrikto Hunedoara, ankaŭ el la urbo Hunedoara. Pro tio oni elektis la nomon de la nova vilaĝo. Ortodoksan preĝejon oni ekkonstruis en 1929 kaj finis en 1931; antaŭe la vilaĝo estis filio de la paroĥejo Firiteaz, kaj diservojn oni faris en la domo de la preĝeja kantisto Lazăr Dumitru, poste en konfesia lernejo.

 Situo 
Hunedoara Timișană situas 4 km sud-oriente de Șagu kaj samdistance okcidente de Firiteaz. Ĝiaj stratoj estas aranĝitaj pli-malpli orte kaj formas 3×4 blokojn.

Kategorio:Vilaĝoj de Rumanio
Kategorio:Distrikto Arad